ΕΓΓΡΑΦΕΣ ΠΡΩΤΟΕΤΩΝ ΚΑΤΗΓΟΡΙΑΣ ΑΛΛΟΔΑΠΩΝ-ΑΛΛΟΓΕΝΩΝ
ΑΚΑΔΗΜΑΪΚΟΥ ΕΤΟΥΣ 2026-2027

Η προθεσμία εγγραφής των υποψηφίων που εισάγονται με την ειδική κατηγορία των Αλλοδαπών-Αλλογενών για το ακαδημαϊκό έτος 2026-2027, σύμφωνα με την υπ’ αριθ. Φ.153/112058/Α5/31.08.2026 Υπουργική Απόφαση, ορίζεται από Παρασκευή 11 Σεπτεμβρίου έως και Παρασκευή 25 Σεπτεμβρίου 2026.
Για την ανωτέρω ειδική κατηγορία δεν πραγματοποιείται ηλεκτρονική εγγραφή μέσω του Υπουργείου Παιδείας, Θρησκευμάτων και Αθλητισμού.
Η εγγραφή πραγματοποιείται κατόπιν υποβολής αίτησης εγγραφής συνοδευόμενης από τα απαιτούμενα δικαιολογητικά, τα οποία προβλέπονται στο άρθρο 3 της υπ’ αριθ. Φ.151/20049/Β6/2007 Υπουργικής Απόφασης, όπως ισχύει.
Η αίτηση και τα απαιτούμενα δικαιολογητικά υποβάλλονται απευθείας στη Γραμματεία της Ανώτατης Εκκλησιαστικής Ακαδημίας, εντός της ανωτέρω προθεσμίας, είτε με αυτοπρόσωπη παρουσία του ιδίου του επιτυχόντα ή του νόμιμα εξουσιοδοτημένου εκπροσώπου του είτε με ταχυδρομική αποστολή με συστημένη επιστολή και απόδειξη παραλαβής, στην παρακάτω διεύθυνση:
ΑΝΩΤΑΤΗ ΕΚΚΛΗΣΙΑΣΤΙΚΗ ΑΚΑΔΗΜΙΑ ΑΘΗΝΑΣ
ΧΡΥΣΑΛΛΊΔΟΣ 38 ΚΑΙ ΘΕΜΙΣΤΟΚΛΈΟΥΣ, 145 61 ΝΈΑ ΚΗΦΙΣΙΆ.
Οι ενδιαφερόμενοι παρακαλούνται να μεριμνήσουν για την έγκαιρη και πλήρη υποβολή των απαιτούμενων δικαιολογητικών εντός της προβλεπόμενης προθεσμίας.
Για τη σχετική εγκύκλιο εγγραφής του Υπουργείου Παιδείας, Θρησκευμάτων και Αθλητισμού με αναλυτικές οδηγίες και τα απαιτούμενα δικαιολογητικά πατήστε εδώ.
Για την αίτηση εγγραφής πατήστε εδώ.



